CELEX: 32017R0949
Language: bg
Date: 2017-06-02 00:00:00
Title: Регламент за изпълнение (ЕС) 2017/949 на Комисията от 2 юни 2017 година за определяне на правила за прилагането на Регламент (ЕО) № 1760/2000 на Европейския парламент и на Съвета по отношение на конфигурацията на идентификационния код за говеда и за изменение на Регламент (ЕО) № 911/2004 на Комисията (Текст от значение за ЕИП. )

3.6.2017   
               
               
                  BG
               
               
                  Официален вестник на Европейския съюз
               
               
                  L 143/1
               
            РЕГЛАМЕНТ ЗА ИЗПЪЛНЕНИЕ (ЕС) 2017/949 НА КОМИСИЯТА
      от 2 юни 2017 година
      за определяне на правила за прилагането на Регламент (ЕО) № 1760/2000 на Европейския парламент и на Съвета по отношение на конфигурацията на идентификационния код за говеда и за изменение на Регламент (ЕО) № 911/2004 на Комисията
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 1760/2000 на Европейския парламент и на Съвета от 17 юли 2000 г. за създаване на система за идентификация и регистрация на едър рогат добитък и относно етикетирането на говеждо месо и продукти от говеждо месо и за отмяна на Регламент (ЕО) № 820/97 на Съвета (1), и по-специално член 4, параграф 3, буква в) от него,
      като има предвид, че:
      
                  (1)
               
               
                  С Регламент (ЕО) № 1760/2000 се определят правилата относно идентификацията и регистрацията на говеда. За да се даде възможност за проследяване на движението на говеда, в посочения регламент се предвижда всички животни да бъдат идентифицирани посредством най-малко две средства за идентификация, изброени в приложение I към него и имащи еднакъв уникален идентификационен код. Средствата за идентификация, изброени в посоченото приложение, включват класическа ушна марка и електронен идентификатор под формата на електронна ушна марка, търбушен болус или транспондер, който се инжектира.
               
            
                  (2)
               
               
                  В Регламент (ЕО) № 1760/2000, изменен с Регламент (ЕС) № 653/2014 (2), се предвижда, че правилата относно конфигурацията на идентификационния код се определят посредством актове за изпълнение.
               
            
                  (3)
               
               
                  Най-подходящата конфигурация на идентификационния код за говеда, която е в съответствие със стандартите, установени от Международната организация по стандартизация (ISO) за идентификация на животни, е или двубуквеният код на държавата, или трицифреният цифров код на държавата, както и индивидуален код на животното, състоящ се от максимум 12 цифри.
               
            
                  (4)
               
               
                  Освен това с конфигурацията на идентификационния код, която се предвижда с настоящия регламент, следва да се осигури функционирането на единния пазар не само за говеда, но и за овце и кози, когато конфигурацията на идентификационния код се изисква в съответствие с Регламент (ЕО) № 21/2004 на Съвета (3), независимо от средствата за идентификация, въведени в различните държави членки.
               
            
                  (5)
               
               
                  В Регламент (ЕО) № 911/2004 на Комисията (4) се определя форматът за кодиране, използван за идентифициране на държавата членка на произход, заедно с информация за отделното животно, която трябва да се постави върху видимите ушни марки. Форматът на кодиране на идентификацията е двубуквеният код на страната заедно със самостоятелен код на животното, състоящ се от максимум 12 цифри.
               
            
                  (6)
               
               
                  Конфигурацията на идентификационния код за говеда следва да е приложима и за класическите ушни марки, и за електронните идентификатори, като тези кодове следва да бъдат оперативно съвместими, да могат да бъдат обменяни по електронен път и да бъдат четими във всички държави членки. Поради това Регламент (ЕО) № 911/2004 следва да бъде изменен, за да съдържа препратка към идентификационния код, който се определя в настоящия регламент.
               
            
                  (7)
               
               
                  В член 1, параграф 2 от Регламент (ЕО) № 911/2004 се предвижда обаче, че Испания, Ирландия, Италия, Португалия и Обединеното кралство могат да запазят своите буквено-цифрови кодови системи, които да се прилагат вместо дванадесетте символа, които се вписват след кода на държавата, за животните, родени най-късно до 31 декември 1999 г., за Испания, Ирландия, Италия и Португалия, и за животните, родени най-късно до 30 юни 2000 г., за Обединеното кралство. Тъй като определените в настоящия регламент правила за конфигурацията на идентификационния код за говеда се предвижда да заменят определените в член 1, параграф 2 от Регламент (ЕО) № 911/2004, в настоящия регламент следва също така да се предвиди посочената дерогация.
               
            
                  (8)
               
               
                  В член 5 от Регламент (ЕО) № 1760/2000 се предвижда, че е необходимо държавите членки да създадат компютризирана база данни за говеда, в която компетентният орган на държавата членка вписва идентификационния код за говеда. Освен това в член 4, параграф 4 от същия регламент се определя датата, от която държавите членки осигуряват пълна оперативност на инфраструктурата, необходима за използването на електронния идентификатор като официално средство за идентификация на говеда. Тази инфраструктура включва компютризираната база данни.
               
            
                  (9)
               
               
                  За улесняване на гладкия преход от използването на класически ушни марки към използването на електронни идентификатори е целесъобразно да се предвидят временни мерки за записване на идентификационния код на говеда в компютризираната база данни до осигуряването на пълна оперативност на инфраструктурата, необходима за използването на електронен идентификатор от държавите членки.
               
            
                  (10)
               
               
                  Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
               
            ПРИЕ НАСТОЯЩИЯ РЕГЛАМЕНТ:
      Член 1
      Предмет и обхват
      В настоящия регламент се определят правилата за конфигурацията на идентификационния код на говеда, предвидена в член 4, параграф 3, буква в) от Регламент (ЕО) № 1760/2000.
      Член 2
      Конфигурация на идентификационния код на говеда
      Идентификационният код на говедата е отбелязан върху средството за идентификация, както следва:
      
                  а)
               
               
                  първият елемент на идентификационния код трябва да бъде кодът на държавата членка, в която средството за идентифициране е било приложено за пръв път, под формата на двубуквения или трицифрения цифров код съгласно списъка в приложението;
               
            
                  б)
               
               
                  вторият елемент на идентификационния код трябва да бъде цифров индивидуален код на животното с не повече от 12 цифри; Ирландия, Испания, Италия, Португалия и Обединеното кралство обаче могат да запазят своите буквено-цифрови кодови системи, които да се прилагат вместо дванадесетте цифри, които се вписват след кода на държавата, за животните, родени най-късно до 31 декември 1999 г., за Испания, Ирландия, Италия и Португалия, и за животните, родени най-късно до 30 юни 2000 г., за Обединеното кралство.
               
            Член 3
      Компютризирана база данни
      Компетентният орган на държавата членка може да записва в компютризираната база данни за говеда, както е предвидено в член 5 от Регламент (ЕО) № 1760/2000, идентификационен код под формата на двубуквения или трицифрения цифров код, посочен в член 2, буква а) от настоящия регламент, независимо от кода на държавата, показан върху средствата за идентификация, при условие че е осигурена пълна проследимост на говедата.
      Член 4
      Изменения на Регламент (ЕО) № 911/2004
      Регламент (ЕО) № 911/2004 се изменя, както следва:
      
                  1.
               
               
                  в член 1 параграф 2 се заменя със следното:
                  „2.   Съставните елементи на идентификационния код на ушните марки са посочените в член 2 от Регламент за изпълнение (ЕС) 2017/949 на Комисията (*1).
                  
                     (*1)  Регламент за изпълнение (ЕС) 2017/949 на Комисията от 2 юни 2017 г. за определяне на правила за прилагането на Регламент (ЕО) № 1760/2000 на Европейския парламент и на Съвета по отношение на конфигурацията на идентификационния код за говеда и за изменение на Регламент (ЕО) № 911/2004 на Комисията (ОВ L 143, 3.6.2017 г, стр. 1).“"
						
               
            
                  2.
               
               
                  Приложение I се заличава.
               
            Член 5
      Влизане в сила
      Настоящият регламент влиза в сила на двадесетия ден след деня на публикуването му в Официален вестник на Европейския съюз.
      
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 2 юни 2017 година.
         
            
               За Комисията
            
            
               Председател
            
            Jean-Claude JUNCKER
         
      
      
         (1)  ОВ L 204, 11.8.2000 г., стр. 1.
      
         (2)  Регламент (ЕС) № 653/2014 на Европейския парламент и на Съвета от 15 май 2014 г. за изменение на Регламент (ЕО) № 1760/2000 по отношение на електронната идентификация на едър рогат добитък и за етикетирането на говеждо месо (ОВ L 189, 27.6.2014 г., стр. 33).
      
         (3)  Регламент (ЕО) № 21/2004 на Съвета от 17 декември 2003 г. за създаване на система за идентификация и регистрация на животни от рода на овцете и козите и за изменение на Регламент (ЕО) № 1782/2003 и на директиви 92/102/ЕИО и 64/432/ЕИО (ОВ L 5, 9.1.2004 г., стр. 8).
      
         (4)  Регламент (ЕО) № 911/2004 на Комисията от 29 април 2004 г. за прилагане на Регламент (ЕО) № 1760/2000 на Европейския парламент и на Съвета относно ушните марки, паспортите и регистрите на стопанствата (ОВ L 163, 30.4.2004 г., стр. 65).
      
         ПРИЛОЖЕНИЕ
         Кодове на държавите, посочени в член 2:
         
                     Държава членка
                  
                  
                     Двубуквен код
                  
                  
                     Трицифрен цифров код
                  
               
                     Белгия
                  
                  
                     BE
                  
                  
                     056 
                  
               
                     България
                  
                  
                     BG
                  
                  
                     100 
                  
               
                     Чешка република
                  
                  
                     CZ
                  
                  
                     203 
                  
               
                     Дания
                  
                  
                     DK
                  
                  
                     208 
                  
               
                     Германия
                  
                  
                     DE
                  
                  
                     276 
                  
               
                     Естония
                  
                  
                     EE
                  
                  
                     233 
                  
               
                     Ирландия
                  
                  
                     IE
                  
                  
                     372 
                  
               
                     Гърция
                  
                  
                     EL
                  
                  
                     300 
                  
               
                     Испания
                  
                  
                     ES
                  
                  
                     724 
                  
               
                     Франция
                  
                  
                     FR
                  
                  
                     250 
                  
               
                     Хърватия
                  
                  
                     HR
                  
                  
                     191 
                  
               
                     Италия
                  
                  
                     IT
                  
                  
                     380 
                  
               
                     Кипър
                  
                  
                     CY
                  
                  
                     196 
                  
               
                     Латвия
                  
                  
                     LV
                  
                  
                     428 
                  
               
                     Литва
                  
                  
                     LT
                  
                  
                     440 
                  
               
                     Люксембург
                  
                  
                     LU
                  
                  
                     442 
                  
               
                     Унгария
                  
                  
                     HU
                  
                  
                     348 
                  
               
                     Малта
                  
                  
                     MT
                  
                  
                     470 
                  
               
                     Нидерландия
                  
                  
                     NL
                  
                  
                     528 
                  
               
                     Австрия
                  
                  
                     AT
                  
                  
                     040 
                  
               
                     Полша
                  
                  
                     PL
                  
                  
                     616 
                  
               
                     Португалия
                  
                  
                     PT
                  
                  
                     620 
                  
               
                     Румъния
                  
                  
                     RO
                  
                  
                     642 
                  
               
                     Словения
                  
                  
                     SI
                  
                  
                     705 
                  
               
                     Словакия
                  
                  
                     SK
                  
                  
                     703 
                  
               
                     Финландия
                  
                  
                     FI
                  
                  
                     246 
                  
               
                     Швеция
                  
                  
                     SE
                  
                  
                     752 
                  
               
                     Обединено кралство
                  
                  
                     UK
                  
                  
                     826